傅燮詷

傅燮詷（），字去異，號繩菴，直隸真定府靈壽縣人，清朝政治人物、學者。

 生平 
傅燮詷為工部尚書傅維鱗次子，以父蔭於順治十三年（1656年）授河南魯山縣知縣（康熙）《靈壽縣志》卷八〈選舉志〉：“傅燮詷，維鱗次子，順治十三年以父官大理寺少卿蔭官生，授汝州魯山縣知縣。”，任內曾重修縣內建築（嘉慶）《魯山縣志》卷八〈地理志三〉：“康熙十九年，邑令傅燮詷重修。”，並旌表節孝（嘉慶）《魯山縣志》卷二十四〈列女傳一〉：“邑令傅燮詷旌其門，入祀節孝祠。”，陞四川邛州直隸州知州，政事清和，有“電掃訟庭，響答詩筒”之譽（嘉慶）《邛州直隸州志》卷三十二：“傅燮詷，號繩菴，直隸靈壽縣人，官生教習，任邛州，詩詞彬雅，政事清和，時有電掃訟庭，響答詩筒之語。”，康熙二十二年（1683年）重修鄉賢祠（嘉慶）《邛州直隸州志》卷九：“鄉賢祠，在學宮西，康熙二十二年知州傅燮詷重修。”，康熙二十三年（1684年）任甲子科四川鄉試受卷官《康熙貳拾叄年四川鄉試錄》：“受卷官，邛州知州傅燮詷，去異，直隸靈壽縣人，教習。”，康熙三十三年（1694年）任福建汀州府知府（道光）《重纂福建通志》卷一百十五〈職官二十七〉：“汀州府知府，傅燮詷，直隸靈壽人，三十三年任。”，任內曾建太平橋，工未畢而離任，後人為紀念其功，建傅公祠（道光）《重纂福建通志》卷二十七〈壇廟八〉：“傅公祠在東門外，康熙間為知府傅燮詷建，報石橋功也。”（乾隆）《長汀縣志》卷六：“太平橋……康熙甲戌，知府傅燮詷議建石橋以垂不朽，工未畢。”。他早年亦曾參與修纂《靈壽縣志》（康熙）《靈壽縣志》〈姓氏〉：“國朝康熙壬子重修，官生傅燮詷。”，並為家鄉城隍廟捐置石獅（康熙）《靈壽縣志》卷二〈建置志〉：“城隍廟，康熙九年，邑人傅燮詷置石獅二座。”。

 著作與詩文 
傅燮詷博學好古，著有《史異纂》十六卷，雜纂上古至元代災祥怪異之事，分天異、地異、祥異、人異、事異、術異、譯異、鬼異、物異、雜異十門，皆採自正史《四庫全書總目》卷一百四十四：“《史異纂》十六卷……是書雜纂災祥怪異之事，自上古至元，悉據正史採入，凡外傳雜說皆不錄，分天異、地異、祥異、人異、事異、術異、譯異、鬼異、物異、雜異十門。”。另著有《明異叢》十卷，專記明代怪異之事，門目與《史異纂》相同《四庫全書總目》卷一百四十四：“《明異叢》十卷……是書記明一代怪異之事，亦分十類，與《史異纂》門目相同。”。其〈白蟫傳〉、〈勦蠧魚露布〉等俳諧文章，詞采奇詭，被《御定分類字錦》摘錄《御定分類字錦》卷五十九引傅燮詷〈白蟫傳〉：“雖貌似何晏而全無骨氣。”又引〈勦蠧魚露布〉：“盜點墨於胸中，似將擬形烏賊。”等。。

傅燮詷亦工詩，有《繩菴詩稿》。其詩多描繪山川行旅與閒適心境，如〈自石邑之蒲吾〉寫山行景色：“高峯四合插天齊，石邑西來路轉迷。鳥道半隨山曲折，人家多在澗東西。”《清詩匯》卷三十二：“自石邑之蒲吾：‘高峯四合插天齊，石邑西來路轉迷。鳥道半隨山曲折，人家多在澗東西。依牆種樹遮茅屋，壘石為橋接斷溪。幽境自能消溽暑，長吟緩步一攀躋。’”〈山中絕句〉則有曠遠之致：“文山突兀接晴空，俯瞰羣山培塿同。昨日市城西望處，此峯正是夕陽中。”《清詩匯》卷三十二：“山中絕句：‘文山突兀接晴空，俯瞰羣山培塿同。昨日市城西望處，此峯正是夕陽中。’”他亦關心民瘼，康熙十一年（1672年）所作〈墻壕謠〉痛陳官府為防盜賊而強徵民夫築牆浚壕之擾民，詩末歎道：“僥倖得工完，壕墻既深矗。乃聞孤竹東，賊馬仍肆毒。雖賞之不竊，聖訓當三復。”（康熙）《靈壽縣志》卷九〈藝文志上〉：“〈墻壕謠〉，傅燮詷譔：‘三春日舒遲，東疇播百榖。我農貴及時，過此勤難贖。壯丁把犁鋤，婦子餉饘粥。忽爾一胥來，手中持片牘。-{云}-奉上官行，所以安若屬。邇來有鼠賊，潛擾諸鄉曲。百姓苦竊劫，刑曹勞捕逐。吾法可永逸，爾民行當速。週村起高墻，浚壕令其屬。了此公家務，歇汝欄中犢。有司迎上心，晝夜相催趨。刻期限時晷，遲則加鞭-{扑}-。曷敢稍羈延，日勤浚與築。那更青衿子，拋書不得讀。親身雜土工，面手為之瘃。吏猶謂抗違，垂首受窘辱。厥工用多人，大費錢與粟。富者且力竭，而何況窮獨。衣物已-{云}-典，子女慘將鬻。我墻未及肩，我壕未及腹。幾思逃他方，遺工累鄰族。鄰族恐見累，輒向吏先告。可憐古人塚，正當新墻麓。發骨亂如撑，拋之向原陸。怨鬼白晝啼，勞人深夜哭。有田不復耘，佇看豐草蓐。僥倖得工完，壕墻既深矗。乃聞孤竹東，賊馬仍肆毒。雖賞之不竊，聖訓當三復。’康熙十一年作。””

時人與傅燮詷多有詩文往來。黎士弘有〈傅去異郡公見示感懷詩和其二章〉，稱其“詩思似高岑”《託素齋集》詩集卷第三：“〈傅去異郡公見示感懷詩和其二章，時正積雨，鄉巿告饑〉：‘空谷蛩然喜足音，愛公詩思似高岑。分來奇句相欣賞，不問時粧近淺深。’‘一代詞人花作骨，廿年宦興水為心。曾知入蜀留嘉話，得載當時舊鶴琴。’‘山堂鐘磬靜無音，淅瀝寒煙漲碧岑。新插名花開豔薄，對啼嬌鳥坐愁深。經時風雨生鄉思，載路饑寒損壯心。莫謂詩篇全漫興，要將解愠寫虞琴。”。龐塏為其詩集作序，贊其詩“發性情而止禮義”，並謂其得江山之助《叢碧山房集》文集卷之二〈傅去異詩序〉：“靈壽傅子去異，今之快士。每公私讌會，談論風生，雜以諧謔，無不各中情綮。蓋本慷慨之性，而一往而為豪邁不羈之行者也。頃出其所作詩相示，則魚魚雅雅，發性情而止禮義，其歌也有思焉，其哭也有懷焉，殆將與古為徒，而不依附聲氣，爭時之藻繢以為工者，傅子之詩之所以可貴也。其才分固殊與？抑亦有所觀感激發而然也？傅子初仕中州，則瞻二室之尊高；入川中，則經劍閣崇關之奇險；及乎踰山海，躡韓坡，則混同鴨綠之波濤，長白、醫無閭之聳削，邊風牧馬，障霧秋笳，咸足以發其壯思，增其逸氣，則得于江山之助者或足多也。乃獨異焉者，其性岸然自高，而詩則一約之于法；其行脫略自放，而詩則一引之于細；其論滑稽自雄，而詩則一軌之于正。文殊不類其為人，豪傑之士又如是其不可測也。獨是生平慕傅子之為人，而余歷任在京，傅子屢任在外，若風馬牛之不相及焉。及入參即署，甫得訂交，而考績報成，又將擁磨以出矣。夫以生平仰慕之人，而思之而不獲卒一遇，遇之而不獲久與處。《詩》云：‘毋金玉爾音，而有遐心。’傅子又何以教我也？邃而且峭，絕無近時點染之習，所以近古。李公凱”，又作詩送其守汀州：“君今出守地，越在閩海涯。風波踰萬里，後會焉能期。”《叢碧山房集》詩三集卷四〈送傅去異守汀州〉：“生小託同方，老大始相知。相知曾幾何，回首驚別離。君今出守地，越在閩海涯。風波踰萬里，後會焉能期。把酒上金臺，南向望武彝。白露塗野草，落木正參差。君如隨陽鳥，振翼忽高飛。我如深秋蟬，抱葉增餘悲。河魚不入海，誰與寄相思。”《叢碧山房集》詩三集卷四〈喜傅去異選得汀州，兼懷汪舟次按察〉：‘傅子慷慨士，生長常山陲。見事如風生，一往不可羈。領郡去萬里，談笑輕一麾。汀州濱海地，非才未易治。故人汪伯子，司臬近在茲。其人如伯樂，將子喻鐵驪。相知在一見，投合安足疑。獲上良有端，足以達所為。憶與汪君別，亦在清秋時。西風吹洛水，五載阻光儀。相逢倘相問，室遠同爾思。

 註釋 

X
Category:靈壽人
Category:清朝魯山縣知縣
Category:清朝邛州知州
Category:清朝四川鄉試受卷官
Category:清朝汀州府知府